BSE
4%కి పెరిగిన వినియోగ రంగ సూచి
ముంబై, ఫిబ్రవరి 9: వినియోగరంగ వస్తు ఉత్పత్తి కంపె నీల షేర్లు రికార్డుస్థాయికి పెరగడంతో బిఎస్‌ఇలో విని యోగరంగ కంపెనీల సూచి నాలుగుశాతానికి పెరి గింది. టైటాన్‌ కంపెనీ, సింఫనీ, పిసి జ్యుయెలర్‌ వంటి సంస్థలు సూచీల్లో మూడుశాతానికిపైగా పెరిగాయి. టైటాన్‌ అక్టోబరు, డిసెంబరు కాలంలో అంచనా లకు మించి ఫలితాలను రాబట్టింది. బిఎస్‌ఇ వినియోగ రంగ కంపెనీలసూచి మూడుశాతం పెరిగి 416 పాయింట్ల వద్ద స్థిరపడింది. మొత్తంగా 13,532 పాయింట్లకు చేరింది. బిఎస్‌ఇ ఎన్సెక్స్‌ లో 0.05 శాతంతో పోలిస్తే ఎక్కువగా పెరిగినట్లయింది. వినియోగరంగ సూచి ఇంట్రాడేలో 13,602 పాయింట్లకు పెరగడం కూడా ఒక రికార్డే.
టైటాన్‌ కంపెనీ 10శాతం పెరిగి 431వద్ద నిలిచింది. వార్షిక వృద్ధిరేటు 13శాతం చొప్పున నికరలాభం 256 కోట్లకు చేరింది. మొత్తం రాబడులపరంగా 14శాతానికి చేరుకని 3926 కోట్లకు చేరాయి. కంపెనీ తనపరంగా మంచి పండుగసీజన్‌, పెళ్ళిళ్ల సీజన్‌ వంటివి రిటైల్‌ విక్రయాలకు ఊతం ఇచ్చినట్లు వెల్లడించింది. కంపెనీ ఎండి భాస్కర్‌భట్‌ మాట్లాడుతూ మూడో త్రైమాసికం మంచి ప్రోత్సాహకరంగా ఉందన్నారు. కంపెనీ 14శాతం వృద్ధిని సాధించిందని, పన్నుల చెల్లింపులకు ముందు లాభం 21శాతంగా ఉందన్నారు. ఇక వైభవ్‌ గ్లోబల్‌ 18శాతం పెరిగి 385కు చేరింది. కంపెనీ తన నికరలాభాన్ని 22.28 కోట్లకు పెరిగినట్లు ప్రకటించింది. టైటాన్‌ కంపెనీ 7.60శాతం, సింఫనీ 4.66శాతం, పిసి జ్యుయెలర్‌ 3.13శాతం, నీల్‌కమల్‌ 2.22శాతం పెరిగాయి. బిఎస్‌ఇ సెన్సెక్స్‌ 28332 పాయింట్లతో ముగిస్తే వినియోగరంగ ఉత్పత్తుల సూచి 13,532 పాయింట్ల వద్దకు పెరిగి 3.17శాతం వద్ద గరిష్టస్థాయిని నమోదుచేసిందని నిపుణుల అంచనా.